C 443/40
LT
Europos Sąjungos oficialusis leidinys
2022 11 22
EESRK palankiai vertina JAV pasiūlymą, kaip spręsti pasaulinę priverstinio darbo žvejybos laivuose problemą, pateiktą šiuo metu vykstančiose PPO derybose dėl žuvininkystės subsidijų (6).
Transatlantiniai partneriai savo bendradarbiavimu turėtų toliau siekti sukurti tvirtesnį teisinį pagrindą, kad TDO pagrindinės darbuotojų teisės būtų įtrauktos į PPO (7).
Dvišaliai bendro intereso darbo klausimai turėtų apimti lyginamąjį požiūrį į laisvosios prekybos susitarimų (LPS) prekybos ir darnaus vystymosi skyrius ir galimybę veiksmingai užtikrinti jų vykdymą (8).
EESRK jau seniai ragina taikyti atnaujintas sankcijas prekybos ir darnaus vystymosi skyrių požiūriu ir palankiai įvertino novatoriškas vykdymo užtikrinimo priemones, numatytas JAV, Meksikos ir Kanados susitarime (USMCA) (9).
3.5.
Bendradarbiavimas tarptautiniuose forumuose.
Prekybos ir technologijų taryba galėtų tapti forumu, kuriame būtų rengiamasi glaudesniam bendradarbiavimui darbo ir užimtumo klausimais tarptautiniuose forumuose, visų pirma, TDO ir Ekonominio bendradarbiavimo ir plėtros organizacijoje (EBPO).
Šis glaudesnis bendradarbiavimas turėtų apimti išsamaus patikrinimo skatinimą ir vykdymą.
Prekybos ir technologijų taryba turėtų raginti bendrai stiprinti gebėjimus, visų pirma skatinant darbuotojų saugą ir sveikatą (DSS) visame pasaulyje, ir rengti bendrus projektus, pavyzdžiui, dėl trečiųjų valstybių darbo inspekcijų aprūpinimo ištekliais.
Tikimasi, kad DSS konvencijos bus įtrauktos į TDO pagrindinius darbo standartus, o tai būtų palanki terpė bendradarbiauti.
Priverstinis darbas yra visiems didelį susirūpinimą keliantis klausimas, todėl reikėtų suderinti ES ir JAV požiūrį, visų pirma į prekių, pagamintų taikant tokią praktiką Kinijoje, importą.
Naujų įdarbinimo formų, ypač darbo platformose, plitimas pasaulyje, JAV ir ES bendrovėms esant šios srities lyderėmis, turėtų būti aptartas atitinkamose Prekybos ir technologijų tarybos darbo grupėse, įskaitant darbuotojų atstovų indėlį.
3.6.
Pasaulinių tiekimo grandinių atsparumas ir tvarumas.
Prekybos ir technologijų taryba, užtikrindama pasaulinių tiekimo grandinių tvarumą ir tinkamą jų veikimą, turėtų parengti didesnio atsparumo strategijas.
ES ir JAV turėtų nustatyti bendras silpniausias vietas ir bendradarbiauti, pavyzdžiui, svarbiausiųjų žaliavų ir produktų, tokių kaip puslaidininkiai, prieinamumo srityje.
Transatlantiniai partneriai taip pat turėtų nedelsiant atkreipti dėmesį į standartizuotą požiūrį į energijos tiekimo saugumą, visiškai suderintą su plataus užmojo tvarumo darbotvarke, pavyzdžiui, Europos žaliuoju kursu.
Be to, jie turėtų apsvarstyti galimybę imtis bendrų veiksmų atitinkamiems gamybos pajėgumams, investicijoms ir logistikai gerinti.
Prekybos ir technologijų taryba turėtų siekti bendro privalomo išsamaus patikrinimo tiekimo grandinėse, pagrįsto geriausia patirtimi, kad būtų sukurtas pasaulinių tvarumo reikalavimų vertės grandinėse modelis.
3.7.
Žaliosios ekonomikos rėmimas.
Prekybos ir technologijų taryba turėtų daugiausia dėmesio skirti bendradarbia­ vimui klimato ir žaliųjų technologijų bei teisingos pertvarkos politikos srityse.
ES ir JAV turėtų skatinti klimato kaitos švelninimo, žiedinės ekonomikos, tvaraus finansavimo, energijos taupymo technologijų, viešiesiems pirkimams taikomų žaliųjų ir socialinių standartų, ekologinio ženklinimo ir informacijos apie tvarumą teikimo tarptautinę sistemą ir standartus.
Be to, transatlantiniai partneriai turėtų siekti, kad būtų suformuota daugiašalė aplinkosaugos prekių prekybos liberalizavimo sistema, įgyvendinant dabartines iniciatyvas, t. y.
Susitarimą dėl aplinkosaugos prekių, Prekybos ir aplinkos tvarumo struktūrines diskusijas (TESSD) ir Neformalų dialogą dėl plastiko taršos (IDP).
Prekybos ir technologijų taryba daugiausia dėmesio turėtų skirti veiksmingiems ir koordinuotiems pasienio anglies dioksido korekciniams mechanizmams, kad būtų sukurtas pasaulinės sistemos modelis bei išvengta ES ir JAV prekybos konfliktų.
3.8.
Skaitmeninė pertvarka ir nauja ekonomika.
Prekybos ir technologijų taryba turėtų sutelkti dėmesį į bendradarbiavimą, susijusį su dirbtinio intelekto, daiktų interneto, 6G, baterijų, kvantinių ir blokų grandinės technologijų sričių technologiniais standartais, moksliniais tyrimais ir politikos priemonėmis.
Sistema turėtų skatinti inovacijas ir standartizaciją, tačiau į ją turi būti įtraukti svarbiausi pagrindiniai politiniai aspektai.
Naujoms technologijų sritims, pavyzdžiui, dirbtinio intelekto sričiai, dažnai būdingas ir darbo vietos aspektas, dėl kurio reikalingos tvirtos dirbtinio intelekto ir duomenų strategijos, pirmiausia nustatant žmogaus teisėmis grindžiamą Europos teisinę ir įgalinančią sistemą, įskaitant etikos taisykles, darbuotojų ir profesinių sąjungų teises.
Nors neįmanoma pasiekti, kad abi šalys taikytų visiškai
(6) (7)
(8)
(9)
OL C 374, 2021 9 16, p. 73.
Galimi tolesni veiksmai galėtų būti išaiškinimas pagal PPO susitarimo IX straipsnio 2 dalį, kuriuo būtų patvirtintas „visuomenės moralinių normų“ išimties (Bendrojo susitarimo dėl muitų tarifų ir prekybos (GATT 1994) XX straipsnis ir Bendrojo susitarimo dėl prekybos paslaugomis (GATS) XIV straipsnis) aiškinimas, apimantis TDO pagrindines darbuotojų teises ir nurodantis galimą TDO sprendimų vaidmenį visuose teismo procesuose šiuo klausimu.
Geras pavyzdys, kuriuo būtų galima remtis, yra ES užsakymu atlikta laisvosios prekybos susitarimų prekybos ir darnaus vystymosi nuostatų lyginamoji analizė (Comparative Analysis of Trade and Sustainable Development Provisions in Free Trade Agreements, LSE, 2022 m. vasario mėn.), visų pirma atsižvelgiant į Jungtinių Valstijų, Kanados ir Meksikos susitarimo greitojo reagavimo mechanizmą, https://www.lse.ac.uk/business/consulting/assets/documents/TSD-Final-Report-Feb-2022.pdf.
OL C 105, 2022 3 4, p. 40.